CELEX: 62011CO0038
Language: lv
Date: 2012-06-18
Title: Tiesas (piektā palāta) 2012. gada 18. jūnija rīkojums.#Amorim Energia BV pret Ministério das Finanças e da Administração Pública.#Lūgums sniegt prejudiciālu nolēmumu – Supremo Tribunal Administrativo – LESD 63. un 65. panta interpretācija – Valsts tiesiskais regulējums, saskaņā ar kuru uz nerezidentēm sabiedrībām izmaksātajām dividendēm attiecina nelabvēlīgāku nodokļu režīmu nekā uz rezidentēm sabiedrībām izmaksātajām dividendēm – Prasība, lai nerezidentēm sabiedrībām kapitāla daļas piederētu ilgāku minimālo laikposmu un to līdzdalības minimums kapitālā būtu lielāks.#Reglamenta 104. panta 3. punkta pirmā daļa – LESD 49. un 54. pants – LESD 63. un 65. pants – Direktīva 90/435/EEK – 3. panta 2. punkts – Nodokļu tiesību akti – Uzņēmumu ienākuma nodoklis – Dividenžu aplikšana ar nodokli – Nodokļa ieturējums ienākumu gūšanas vietā – Atbrīvojums no nodokļa – Līdzdalības minimums dividendes izmaksājošās sabiedrības kapitālā – Nosacījumi – Minētās līdzdalības nepārtrauktības minimālais laikposms – Nosacījumi – Saņemošās sabiedrības, kas ir rezidentes un nerezidentes – Atšķirīga attieksme.#Lieta C‑38/11.

Tiesas (piektā palāta) 2012. gada 18. jūnija rīkojums – 
      Amorim Energia BV/Ministério das Finanças e da Administração Pública
      (lieta C-38/11)
      Reglamenta 104. panta 3. punkta pirmā daļa – LESD 49. un 54. pants – LESD 63. un 65. pants – Direktīva 90/435/EEK – 3. panta 2. punkts – Nodokļu tiesību akti – Uzņēmumu ienākuma nodoklis – Dividenžu aplikšana ar nodokli – Nodokļa ieturējums ienākumu gūšanas vietā – Atbrīvojums no nodokļa – Līdzdalības minimums dividendes izmaksājošās sabiedrības kapitālā – Nosacījumi – Minētās līdzdalības nepārtrauktības minimālais laikposms – Nosacījumi – Saņemošās sabiedrības, kas ir rezidentes un nerezidentes – Atšķirīga attieksme
      1.                     Kapitāla brīva aprite un maksājumu brīvība – Līguma noteikumi – Piemērošanas joma – Valsts tiesību akti, kuros ir paredzēta
            iespēja līdzdalību uzņēmuma kapitālā veikt tālab vien, lai izdarītu finansiālu noguldījumu bez nolūka ietekmēt attiecīgā uzņēmuma
            vadību un kontroli – Ietveršana – Noteikumu par brīvību veikt uzņēmējdarbību nepiemērojamība (LESD 63. pants) (sal. ar 37.–39. punktu)
      2.                     Kapitāla brīva aprite un maksājumu brīvība – Ierobežojumi – Nodokļu tiesību akti – Uzņēmumu ienākuma nodoklis – Dividenžu,
            ko rezidente sabiedrība izmaksā saņemošajai nerezidentei sabiedrībai, kurai izmaksājošās sabiedrības kapitālā pieder līdzdalība
            vairāk nekā 10 %, bet mazāk nekā 20 % apmērā, aplikšana ar nodokli – Dividenžu, ko izmaksā rezidējošajām akcionārēm sabiedrībām,
            kurām pieder tāda pati līdzdalība, atbrīvošana no nodokļa – Nepieļaujamība – Ierobežojumi – Šāda kapitāla brīvas aprites ierobežojuma
            seku neitralizēšana ar konvenciju par nodokļu dubultas uzlikšanas novēršanu – Valsts tiesas vērtējums (LESD 63. un 65. pants)
            (sal. ar 52.–69. punktu un rezolutīvās daļas 1) punktu)
      3.                     Personu brīva pārvietošanās – Brīvība veikt uzņēmējdarbību – Nodokļu tiesību akti – Uzņēmumu ienākuma nodoklis – Dividenžu
            aplikšana ar nodokli – Ienākuma gūšanas vietā par rezidentes sabiedrības kādā citā dalībvalstī rezidējošai sabiedrībai veikto
            dividenžu izmaksu ieturētā nodokļa atmaksas pakārtošana nosacījumam, ka šai pēdējai nepārtraukti divus gadus pieder līdzdalība
            vairāk nekā 20 % apmērā – Dividenžu divkāršas aplikšanas ar nodokli novēršanas novēlošana – Nepieļaujamība – Ierobežojumi –
            Šāda brīvības veikt uzņēmējdarbību ierobežojuma seku neitralizēšana ar konvenciju par nodokļu dubultas uzlikšanas novēršanu –
            Valsts tiesas vērtējums (LESD 49. un 54. pants) (sal. ar 70.–84. punktu un rezolutīvās daļas 2) punktu)
      Priekšmets
      
         Lūgums sniegt prejudiciālu nolēmumu – 
               Supremo Tribunal Administrativo
                – LESD 63. un 65. panta interpretācija – Valsts tiesiskais regulējums, saskaņā ar kuru uz nerezidentēm sabiedrībām izmaksātajām
                  dividendēm attiecina nelabvēlīgāku nodokļu režīmu nekā uz rezidentēm sabiedrībām izmaksātajām dividendēm – Prasība, lai nerezidentēm
                  sabiedrībām kapitāla daļas piederētu ilgāku minimālo laikposmu un to līdzdalības minimums kapitālā būtu lielāks
               
            Rezolutīvā daļa:
      
         
                  1)
               
               
                  
               
               
                  	LESD 63. un 65. pantam ir pretrunā tādi dalībvalsts tiesību akti kā pamatlietā aplūkotie, kas neļauj kādā citā dalībvalstī
                     rezidējošai sabiedrībai, kurai Portugālē rezidējošas sabiedrības kapitālā pieder līdzdalība vairāk nekā 10 %, bet mazāk nekā
                     20 % apmērā, saņemt atbrīvojumu no nodokļa, ko ienākuma gūšanas vietā ietur par Portugālē rezidējošās sabiedrības veikto dividenžu
                     izmaksu, un tādējādi šīs dividendes tiek divkārši apliktas ar nodokli ekonomiskā ziņā, kaut gan šāda divkārša ekonomiska aplikšana
                     ar nodokli tiek novērsta gadījumā, ja dividendes tiek izmaksātas Portugālē rezidējošām akcionārēm sabiedrībām, kurām pieder
                     tāda pati līdzdalība. Ja dalībvalsts atsaucas uz konvenciju, kas noslēgta ar kādu citu dalībvalsti par nodokļu dubultas uzlikšanas
                     novēršanu, valsts tiesai ir jākonstatē, vai šī konvencija ir ņemama vērā, un vajadzības gadījumā jāpārbauda, vai tā ļauj neitralizēt
                     kapitāla brīvas aprites ierobežojuma sekas;
                  
               
            
         
                  2)
               
               
                  
               
               
                  	LESD 49. un 54. pantam ir pretrunā tādi dalībvalsts tiesību akti kā pamatlietā aplūkotie, kas ļauj kādā citā dalībvalstī rezidējošai
                     sabiedrībai, kurai Portugālē rezidējošas sabiedrības kapitālā pieder līdzdalība vairāk nekā 20 % apmērā, saņemt ienākuma gūšanas
                     vietā par Portugālē rezidējošās sabiedrības veikto dividenžu izmaksu ieturētā nodokļa atmaksu vienīgi tad, ja šāda līdzdalība
                     tai ir nepārtraukti bijusi divus gadus, tādējādi novēlojot divkāršas ekonomiskās aplikšanas ar nodokli novēršanu salīdzinājumā
                     ar Portugālē rezidējošām akcionārēm sabiedrībām, kurām pieder tāda pati līdzdalība. Ja dalībvalsts atsaucas uz konvenciju,
                     kas noslēgta ar kādu citu dalībvalsti par nodokļu dubultas uzlikšanas novēršanu, valsts tiesai ir jākonstatē, vai šī konvencija
                     ir ņemama vērā, un vajadzības gadījumā jāpārbauda, vai tā ļauj neitralizēt brīvības veikt uzņēmējdarbību ierobežojuma sekas.